Γεγονότα Οκτωβρίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2018, συνοδευόμενα από τις πηγές μέσω των οποίων μεταδόθηκαν. 

## 1 Οκτωβρίου
;Οικονομία
*Η δανέζικη αεροπορική εταιρεία Primera Air χρεοκοπεί ξαφνικά και ανακοινώνει ότι σταματά όλες τις πτήσεις της από τα μεσάνυχτα της Δευτέρας. (BBC)

;Καταστροφές και δυστυχήματα
*Σκοτώνονται 13 άνθρωποι και άλλοι 30 τραυματίζονται από την ανατροπή στρατιωτικού φορτηγού πάνω από δρόμο της Φρίταουν, πρωτεύουσας της Σιέρα Λεόνε. (Channel NewsAsia) 

;Διεθνείς σχέσεις
*Η Βόρεια και η Νότια Κορέα αρχίζουν να απομακρύνουν νάρκες και άλλα εκρηκτικά από την Αποπυρηνικοποιημένη Ζώνη της Κορέας. (CBS News)

;Νόμος και έγκλημα
*Από την έκρηξη χειροβομβίδας σε νυχτερινό κέντρο στην πόλη Γιάμπιο του Νότιου Σουδάν σκοτώνονται τουλάχιστον 10 άτομα και δεκάδες τραυματίζονται. Σύμφωνα με την αστυνομία η έκρηξη δεν σχετίζεται με τον σοβούντα εμφύλιο πόλεμο στη χώρα. (Channel NewsAsia) 

;Πολιτική και εκλογές
*Κατά την πρώτη επέτειο από τη διεξαγωγή του δημοψηφίσματος για την ανεξαρτησία, Καταλανοί διαδηλωτές αποκλείουν δρόμους, σιδηροδρομικές γραμμές και την είσοδο του Χρηματιστηρίου της Βαρκελώνης. Παράλληλα απεργούν οι φοιτητές. (''The Guardian'')

;Επιστήμη και τεχνολογία
*Το Νόμπελ Ιατρικής για το 2018 απονέμεται στους Τζέιμς Π. Άλισον και Τασούκου Χόντζο για τις ανακαλύψεις τους στη θεραπεία του καρκίνου. (''The New York Times'')
*Ανακαλύπτεται ένας τρίτος αστεροειδής Sednoid, ο 2015 TG387, με πλάτος 200-600 χιλιόμετρα. (''Nature'')

## 2 Οκτωβρίου
;Καταστροφές και δυστυχήματα
*Τουλάχιστον 1.200 άτομα σκοτώθηκαν όπως γίνεται γνωστό από τον σεισμό και το τσουνάμι που έπληξαν πρόσφατα την Ινδονησία.(BBC)
*Σε ναυάγιο στη δυτική Μεσόγειο πνίγονται 34 πρόσφυγες. Το Βασιλικό Ναυτικό του Μαρόκου διασώζει 26 άτομα και ανασύρει 11 σορούς. (Channel NewsAsia)

;Επιστήμη και τεχνολογία
*Το Νόμπελ Φυσικής για το 2018 απονέμεται από κοινού στους Άρθουρ Άσκιν (ΗΠΑ), Ζεράρ Μουρού (Γαλλία) και Ντόνα Στρίκλαντ (Καναδάς) για τις έρευνές τους στον τομέα των λέιζερ που επέτρεψαν την ανάπτυξη εργαλείων που χρησιμοποιούνται στη βιομηχανία και την Ιατρική. Η Στρίκλαντ είναι η πρώτη γυναίκα που κερδίζει το βραβείο έπειτα από 55 χρόνια. (capital.gr)

;Πολιτική και εκλογές
*Ο Κούρδος Μπάρχαμ Σάλεχ εκλέγεται με 219 ψήφους (επί συνόλου 329) από το κοινοβούλιο νέος πρόεδρος του Ιράκ. (tanea.gr)

## 3 Οκτωβρίου
;Καταστροφές
*Ο αριθμός των επιβεβαιωμένων νεκρών από τον σεισμό και το τσουνάμι στην Ινδονησία αυξήθηκε στους 1.407. (Reuters)

;Διεθνείς σχέσεις
*Ιρανοαμερικανικές σχέσεις:
**Το Διεθνές Δικαστήριο διατάζει τις ΗΠΑ να άρουν τις κυρώσεις τους εναντίον του Ιράν που είναι σχετικές με τα είδη ανθρωπιστικής βοήθειας και στην ασφάλεια της πολιτικής αεροπορίας. (''The Guardian'')
**Ο Αμερικανός υπουργός Εξωτερικών] Μάικ Πομπέο δηλώνει ότι οι ΗΠΑ τερματίζουν τη συνθήκη φιλίας με το Ιράν, που είχε υπογραφεί το 1955. (Fox News)
*Οι ΗΠΑ ανακοινώνουν ότι αποχωρούν από το προαιρετικό πρωτόκολλο που αφορά την υποχρεωτική επίλυση των διενέξεων σχετικά με τη Σύμβαση της Βιέννης για τις Διπλωματικές Σχέσεις.(Reuters)

;Πολιτική και εκλογές
*Πολιτική της Γαλλίας
**Ο Πρόεδρος της Γαλλίας Εμμανουέλ Μακρόν κάνει αποδεκτή την παραίτηση του υπουργού Εσωτερικών Ζεράρ Κολόμπ.(ABC News) (''Le Parisien'')

;Επιστήμη κα τεχνολογία
*Το Νόμπελ Χημείας απονέμεται στους Τζορτζ Π. Σμιθ, Φράνσις Άρνολντ και Γκρεγκ Γουίντερ για τον μοριακό σχεδιασμό με φυσική επιλογή. (''The New York Times'').
*Επιβεβαιώνεται η ανακάλυψη του εξωπλανήτη Κέπλερ-1625b, που αποτελεί το πρώτο πιθανό παράδειγμα δορυφόρου που είναι σε τροχιά γύρω από πλανήτη σε διαφορετικό αστρικό σύστημα. Η επιβεβαίωση έγινε έπειτα από παρατηρήσεις με το Διαστημικό Τηλεσκόπιο Χαμπλ. (Space.com)

;Αθλητισμός
*Στο σκάκι, ο Αρκάντι Ντβορκόβιτς εκλέγεται πρόεδρος της FIDE (Διεθνής Σκακιστική Ομοσπονδία). (Associated Press)

## 4 Οκτωβρίου
;Διεθνείς σχέσεις
*Φτάνει στην Ινδία για σύνοδο κορυφής με τον Ινδό πρωθυπουργό Ναρέντρα Μόντι. (''The Times of India'')

;Νόμος και έγκλημα
*Τουλάχιστον 14 άτομα σκοτώνονται σε αυτόνομα περιστατικά σχετικά με ναρκωτικά στην επαρχία Σέμπου στις Φιλιππίνες. (GMA News)

## 5 Οκτωβρίου

;Οικονομία
*Η Ινδία αγοράζει το σύστημα πυραύλων S-400, αντιμετωπίζοντας τις κυρώσεις των ΗΠΑ. (CNN)

;Καταστροφές και δυστυχήματα
*Τουλάχιστον 13 επιβάτες σκοτώνονται σε μετωπική σύγκρουση λεωφορείων στο Τβερ της Ρωσίας. Ο οδηγός του λεωφορείου και άλλος ένας επιβάτης τραυματίζονται. (''The Moscow Times'')
*Δύο άτομα πεθαίνουν και άλλα δύο αγνοούνται έπειτα από σφοδρές πλημμύρες στην περιφέρεια Καλαβρία της Ιταλίας. (''Il Fatto Quotidiano'')

;Διεθνείς σχέσεις
*Το Νόμπελ Ειρήνης απονέμεται από κοινού στους Ντένις Μακουέγκε και Νάντια Μουράντ "για τις προσπάθειές τους προκειμένου να τερματιστεί η χρήση της σεξουαλικής βίας σαν όπλο πολέμου και ένοπλης σύρραξης." (NBC News)

;Νόμος και έγκλημα
*Ο Λι Μιουν Μπακ καταδικάζεται σε κάθειρξη 15 yετών και σε πρόστιμα, κατηγορούμενος για διαφθορά, υπεξαίρεση και κατάχρηση εξουσίας. Όλοι οι πρώην πρόεδροι της Νότιας Κορέας που βρίσκονται εν ζωή έχουν πλέον καταδικαστεί. (Reuters via ''Malay Mail'')
*Η γαλλική αστυνομία ξεκινά έρευνα για τις συνθήκες εξαφάνισης του Μενγκ Χονγκουέι, προέδρου της Interpol. Αναφέρθηκε αγνοούμενος μετά το ταξίδι του στην Κίνα την περασμένη εβδομάδα. (''The Independent'')

## 6 Οκτωβρίου
;Καταστροφές και δυστυχήματα
* Σε 1.649 ανέρχεται ο αριθμός των νεκρών από τον πρόσφατο σεισμό και τσουνάμι στην Ινδονησία. Περισσότεροι από 265 είναι οι αγνοούμενοι. (New York Times) 
*Τουλάχιστον 50 άτομα σκοτώνονται και άλλα 100 τραυματίζονται από τη σύγκρουση βυτιοφόρου πετρελαίου με άλλο όχημα στον αυτοκινητόδρομο Κινσάσα- Ματαντί στην Κισαντού της Λαϊκής Δημοκρατίας του Κονγκό.(NDTV)
*Από την πτώση μικρού λεωφορείου σε χαράδρα στον εθνικό δρόμο της Σριναγκάρ, στο ινδικό κρατίδιο Τζαμού και Κασμίρ, σκοτώνονται 22 άνθρωποι και άλλοι 14 τραυματίζονται. (''Tribune of India'') 
*Από σεισμό μεγέθους 5,9 Ρίχτερ σκοτώνονται τουλάχιστον 11 άτομα στη βόρεια Αϊτή. (Rappler)
*Σε δυστύχημα με λιμουζίνα που συγκρούστηκε με άλλο όχημα έξω από εστιατόριο σε προάστιο της Νέας Υόρκης σκοτώνονται 20 άτομα και τραυματίζονται άλλα 100. (in.gr)

;Πολιτική και εκλογές
*Βουλευτικές εκλογές στην Γκαμπόν (2018)
**Έπειτα από πολλές καθυστερήσεις, οι ψηφοφόροι στην Γκαμπόν συρρέουν στις κάλπες για πρώτη φορά από τις αμφιλεγόμενες προεδρικές εκλογές του 2016. (EWN)
*Λετονικές βουλευτικές εκλογές (2018)
**Οι πολίτες στη Λετονία προσέρχονται στις κάλπες για νέο κοινοβούλιο. Ο κυβερνών συνασπισμός χάνει την πλειοψηφία του στη Βουλή. (DW)

## 7 Οκτωβρίου
;Δυστυχήματα και καταστροφές
*Επιβεβαιώνεται ότι πέθαναν 1.763 άτομα από τον σεισμό και το τσουνάμι στην Ινδονησία. Οι αγνοούμενοι είναι 5.000.(First Post)
*Από καταρρακτώδεις βροχές που πλήττουν την Κεντρική Αμερική πεθαίνουν 6 άτομα στην Ονδούρα, τρία στη Νικαράγουα, δύο στο Ελ Σαλβαδόρ και ένα στην Κόστα Ρίκα. Δεκάδες άλλων τραυματίζονται και ένα αγνοείται. (Channel NewsAsia) 

;Πολιτική και εκλογές
*Προεδρικές εκλογές στο Καμερούν (2018)
**Οι ψηφοφόροι στο Καμερούν συρρέουν στις κάλπες για τις προεδρικές εκλογές. Ο σημερινός πρόεδρος, Πολ Μπιγιά, που κυβερνά από το 1982, αναμένεται να επανεκλεγεί. (Reuters)
*Βραζιλιάνικες γενικές εκλογές (2018)
**Στη Βραζιλία διεξάγονται προεδρικές εκλογές, και εκλογές για κυβερνήτες και κοινοβούλια στις πολιτείες. (RTÉ) (Al Jazeera)
**Ο ακροδεξιός υποψήφιος Τζαΐρ Μπολσονάρο προηγείται στον πρώτο γύρο με ποσοστό 46% των ψήφων και θα αναμετρηθεί σε δεύτερο γύρο στις 28 Οκτωβρίου με τον 2ο του πρώτου γύρου, Φερνάντο Χαντάντ, ο οποίος έλαβε ποσοστό 29%. (The Guardian)
* Ρουμανικό δημοψήφισμα (2018)
** Αποτυγχάνει και ακυρώνεται το χθεσινό δημοψήφισμα στη Ρουμανία για την αναθεώρηση του Συντάγματος προκειμένου να αλλάξει ο ορισμός της οικογένειας, ώστε να αποκλείονται οι ενώσεις ομοφύλων (ορισμός του γάμου αποκλειστικά ως ένωσης μεταξύ ενός άντρα και μιας γυναίκας). Αιτία της ακύρωσης είναι η χαμηλή συμμετοχή, που καταγράφεται επίσημα στο 20,41%. (Digi 24)
*Βοσνιακές γενικές εκλογές (2018)
**Διενεργούνται προεδρικές και βουλευτικές εκλογές στη Βοσνία και Ερζεγοβίνη. (skai.gr)
*Βουλευτικές εκλογές στο Σάο Τομέ και Πρίνσιπε (2018)
**Το κυβερνών κόμμα Ανεξάρτητη Δημοκρατική Δράση (ADI) υπό τον πρωθυπουργό Πατρίς Τροβοάντα χάνει την αυτοδυναμία στην Εθνοσυνέλευση, έπειτα από τη διενέργεια των βουλευτικών εκλογών στο Σάο Τομέ και Πρίνσιπε.(Africanews)

;Νόμος και έγκλημα
*Η αστυνομία στη Βουλγαρία ανακοινώνει ότι βρέθηκε χθες δολοφονημένη η νεαρή ερευνητική δημοσιογράφος Βικτόρια Μαρίνοβα σε πάρκο στο Ρούσε.(''Thuner Tagblatt'') (RFE/RL)
*Παραιτείται ο επικεφαλής της interpol, Μενγκ Χονγκουέι και η παραίτησή του γίνεται δεκτή, λίγο μετά την ανακοίνωση του Κομουνιστικού Κόμματος της Κίνας ότι κατηγορείται για διαφθορά. (''The New York Times'') (''Twitter'')

## 8 Οκτωβρίου
;Καταστροφές και δυστυχήματα
*Ο αριθμός των θυμάτων από τον πρόσφατο σεισμό των 5,9 Ρίχτερ που έπληξαν την Αϊτή φθάνει τα 15 και των τραυματιών το λιγότερο τα 333 άτομα. (The Punch)
*Η τροπική καταιγίδα Μιχαήλ στον Ατλαντικό γίνεται κυκλώνας και αναβαθμίζεται σε καταιγίδα κατηγορίας 1. (NBC News)

;Επιστήμη και τεχνολογία
*Δορυφόροι του Δία
**Σύμφωνα με νέες έρευνες ο δορυφόρος του πλανήτη Δία Ευρώπη, πιθανότατα να είναι καλυμμένος από μεγάλα σε ύψος και αιχμηρά κομμάτια πάγου, καθιστώντας προβληματική την προσγείωση στην επιφάνειά του. (The Verge) (Washington Post)

;Οικονομία και επιχειρήσεις
*Η Google ανακοινώνει το κλείσιμο του δικτύου Google+ για τους καταναλωτές έπειτα από 7 χρόνια λειτουργίας εξαιτίας πολύ χαμηλής συμμετοχής και ενός λάθους στο λογισμικό, το οποίο αποκαλύφθηκε από την *[[The Wall Street Journal]]*,και που πιθανότατα έθεσε σε κίνδυνο διαρροής τα προσωπικά δεδομένα 500.000 χρηστών. Η εν λόγω υπηρεσία θα σταματήσει να λειτουργεί οριστικά τον Αύγουστο του 2019. (Sky News)

## 9 Οκτωβρίου
;Τέχνες και πολιτισμός
*Αμερικανικά Μουσικά Βραβεία 2018
**Η αμερικανίδα τραγουδίστρια Τέιλορ Σουίφτ αποσπά 4 βραβεία, ανάμεσα στα οποία και εκείνο του Καλλιτέχνη της Χρονιάς, φτάνοντας τα 23 τέτοια βραβεία, καταρρίπτοντας το ρεκόρ της Γουίτνεϊ Χιούστον. (BBC News) (Sky News)

;Καταστροφές
*Από μια δολίνη στην Νταζού της Κίνας, σκοτώνονται 4 άτομα. (NY Post)
*Από πλημμύρες που πλήττουν τη Μαγιόρκα της Ισπανίας πεθαίνουν 12 άνθρωποι και αγνοείται ένα πεντάχρονο παιδί. (BBC), (El País)

; Πολιτική και εκλογές
*Η Νίκι Χέιλεϊ ανακοινώνει την παραίτησή της από πρέσβειρα των ΗΠΑ στα Ηνωμένα Έθνη σε ισχύ από τα τέλη του έτους. (NBC News)

## 10 Οκτωβρίου
;Καταστροφές και δυστυχήματα
*Τουλάχιστον 51 άτομα σκοτώνονται σε δυστύχημα με λεωφορείο που εκτρέπεται της πορείας του και ανατρέπεται κατά το δρομολόγιό του από το Ναϊρόμπι στην Κιζούμου. (BBC)
*Από σεισμό μεγέθους 6,3 βαθμών της κλίμακας Ρίχτερ που πλήττει την Ανατολική Ιάβα της Ινδονησίας σκοτώνονται τρεις άνθρωποι και καταστρέφονται πολλά σπίτια. (The Straits Time)
*Τουλάχιστον 5 άτομα σκοτώνονται και άλλα 30 τραυματίζονται από τον εκτροχιασμό επιβατικής αμαξοστοιχίας στην πολιτεία Ουτάρ Πραντές της βόρειας Ινδίας. (Cyprus Mail) 
*Από την κατάρρευση πολυκατοικίας στη Μανάμα του Μπαχρέιν σκοτώνονται 4 άνθρωποι και 20 τραυματίζονται. (Gulf Business)
*Ο αριθμός των νεκρών από τον πρόσφατο σεισμό που έπληξε την Αϊτή αυξήθηκε στους 17. (Otago Daily Times)
*Ο κυκλώνας Μάικλ πλήττει τη Φλόριντα. (NPR) (Fortune)

## 11 Οκτωβρίου
;Καταστροφές και δυστυχήματα
*Τουλάχιστον 41 άτομα πεθαίνουν από την υπερχείλιση ποταμού στην Μπουντούντα (Ουγκάντα. (BBC)
*Πλημμύρες πλήττουν και τη Γαλλία,με 2 νεκρούς στην πόλη Σεν Μαξίμ, και το Κάλιαρι της Ιταλίας, με μία γυναίκα νεκρή και έναν άντρα να αγνοείται. (BBC)
*Οκτώ παιδιά σκοτώνονται από την κατάρρευση σπιτιού σε προάστιο του Σουκούρ του Πακιστάν. (Dawn News) (Samaa TV)
*Από κατολισθήσεις λάσπης στην πόλη Μαρκετάλια της Κολομβίας πεθαίνουν τουλάχιστον 12 άτομα. (AP via ABC America)
*Από τη κατάρρευση ενός μεγάλου εμπορικού καταστήματος υπό κατασκευή στην πόλη Μοντερέι του Μεξικού σκοτώνονται τουλάχιστον 7 άτομα και άλλα 9 αγνοούνται. Τραυματίζονται άλλοι 15 άνθρωποι. (AP via ABC News America)
*Σε σύγκρουση μικρού λεωφορείου με φορτηγό στο Θάτσαμ της Αγγλίας σκοτώνονται 3 άνθρωποι και άλλοι δύο τραυματίζονται. (BBC)

;Διεθνείς σχέσεις
*Το Οικουμενικό Πατριαρχείο σχεδιάζει να αναγνωρίσει ως αυτοκέφαλη την Ορθόδοξη Εκκλησία της Ουκρανίας, κίνηση που καλωσορίζουν οι ουκρανοί ηγέτες και καταδικάζει ως "καταστροφική" η Ρωσική Ορθόδοξη Εκκλησία. (RFE/RL)

;Επιστήμη και τεχνολογία
*Αναγκαστική προσγείωση στο Καζακστάν πραγματοποιεί το Σογιούζ MS-10, μεταφέροντας έναν κοσμοναύτη και έναν αστροναύτη στον Διεθνή Διαστημικό Σταθμό, έπειτα από τη βλάβη που παρουσιάζει ο πύραυλος Σογιούζ-FG (Reuters)
*Ανακαλύπτεται από τον φοιτητή του Πανεπιστημίου του Δυτικού Οντάριο Κρις Φοξ και τον καθηγητή Πολ Βίγκερτο Κέπλερ 159d, ένας εξωπλανήτης με μέγεθος ίσο με τον Κρόνο. (Phys.org) (CBC CA)

## 12 Οκτωβρίου

;Κουλτούρα 
*Η Πριγκίπισσα Ευγενία παντρεύεται τον Τζακ Μπρούκσμπανκ στον Καθεδρικό Ναό του Αγίου Γεωργίου, στο Κάστρο του Ουίνδσορ. Πρόκειται για τον δεύτερο βασιλικό γάμο στο Ηνωμένο Βασίλειο το 2018. (Today)

;Καταστροφές
*Ο αριθμός των θυμάτων στις ΗΠΑ από τον κυκλώνα Μιχαήλ αυξάνεται στα 17: τα οκτώ στη Φλόριντα, πέντε στη Βιρτζίνια, τρία στη Βόρεια Καρολίνα και ένα στη Γεωργία. (BBC) (CNN)

;Διεθνείς σχέσεις
*Τουρκικό δικαστήριο αποφασίζει την αποφυλάκιση του αμερικανού πάστορα της Χριστιανικής Ευαγγελικής Εκκλησίας, Άντριου Μπράνσον έπειτα από κράτηση δύο ετών. (Reuters) 
*Τούρκοι αξιωματούχοι ισχυρίζονται ότι έχουν μαρτυρίες και βίντεο από τον Σαουδάραβα δημοσιογράφο Τζαμάλ Χασόγκι να βασανίζεται μέχρι θανάτου στο σαουδαραβικό προξενείο της Κωνσταντινούπολης. (BBC)

## 13 Οκτωβρίου
;Καταστροφές και δυστυχήματα
*Πέντε νοτιοκορεάτες ορειβάτες και 3 Νεπαλέζοι οδηγοί πεθαίνουν έπειτα από χιονοθύελλα στην κορυφή των Ιμαλαΐων. Άλλος ένας νεπαλέζος οδηγός αγνοείται. (BBC)
*Σε σφοδρές βροχοπτώσεις και κατολισθήσεις που πλήττουν τη Σουμάτρα της Ινδονησίας σκοτώνονται τουλάχιστον 22 άτομα. (Channel NewsAsia) 
*Τουλάχιστον 50 άτομα σκοτώνονται και 30 άλλα τραυματίζονται από πυρκαγιά και έκρηξη σε αγωγό πετρελαίου στη νοτιοανατολική Νιγηρία. (Ripples Nigeria)
*Από τη σύγκρουση ΙΧ με φορτηγό στην παλιά (παραλιακή) Εγνατία Οδό, στο ύψος της παραλίας της Σαρακήνας στην Καβάλα σκοτώνονται συνολικά 11 άτομα, τα περισσότερα από τα οποία ήταν μετανάστες που επέβαιναν στο ΙΧ. (BBC)

;Νόμος και έγκλημα
*Η Βενεζουέλα ανακοινώνει την αποφυλάκιση του αρχηγού των φοιτητών Λορέντ Σαλέχ, ο οποίος παρέμενε φυλακισμένος από τις μυστικές υπηρεσίες για περισσότερα από 4 χρόνια χωρίς δίκη, για λόγους υγείας, και ότι μεταφέρεται στην Ισπανία. (BBC)

## 14 Οκτωβρίου

;Θρησκεία
*Αγιοποιείται από τη Ρωμαιοκαθολική Εκκλησία ο αρχιεπίσκοπος Όσκαρ Ρομέρο, 38 χρόνια μετά τη δολοφονία του στο Ελ Σαλβαδόρ. (BBC)

;Δυστυχήματα
*Στην Τουρκία σκοτώνονται τουλάχιστον 22 άνθρωποι όταν φορτηγό που μεταφέρει μετανάστες ξεφεύγει από την πορεία του. (BBC)
*Από τη συντριβή μικρού αεροσκάφους πάνω σε πλήθος στην πόλη Φούλντα της Γερμανίας, σκοτώνονται 3 άνθρωποι και άλλοι 8 τραυματίζονται. (BBC)
*Σε δυστύχημα με λεωφορείο στην Ελβετία σκοτώνεται ένα άτομο και 14 τραυματίζονται. Το όχημα εκτελούσε το δρομολόγιο Γερμανία-Ιταλία.
(AP)
*Ο κυκλώνας Λέσλι πλήττει την κεντρική και τη βόρεια Πορτογαλία, αφήνοντας 1 νεκρό και άλλους 27 τραυματίες. Στη συνέχεια γίνεται τροπική καταιγίδα και κινείται προς την Ισπανία. (Metro Libre)

;Νόμος και έγκλημα
*Λόγω καβγά στη διάρκεια ενός πάρτι γενεθλίων νηπίου στο νότιο Τέξας ανταλλάσσονται πυροβολισμοί, με αποτέλεσμα να σκοτωθούν 4 άτομα και άλλο ένα να τραυματιστεί. (CBS News)

**Πολιτική και εκλογές**

*Γενικές εκλογές στο Λουξεμβούργο (2018)
**Οι ψηφοφόροι στο Λουξεμβούργο προσέρχονται στις κάλπες, για τις 24ες γενικές εκλογές. (DW)
* Πραγματοποιούνται εκλογές στη Βαυαρία όπου οι Χριστιανοκοινωνιστές (CSU) αναδεικνύονται σε πρώτο κόμμα με ποσοστό 35,5%. Δεύτερο κόμμα αναδεικνύονται οι Πράσινοι με 18,5% ενώ ακολουθούν οι Ελεύθεροι Ψηφοφόροι με 11,5%, η Εναλλακτική για τη Γερμανία (AfD) με 11%, το Σοσιαλδημοκρατικό Κόμμα (SPD) με 10%, οι Φιλελεύθεροι (FDP) με 5% και η Αριστερά με 3,5%, η οποία φαίνεται ότι θα μείνει εκτός Κοινοβουλίου.(BBC)(The Guardian)
*Στο Βέλγιο διεξάγονται τοπικές εκλογές, με τους Πράσινους να πετυχαίνουν ιστορικά αυξημένα ποσοστά.(France 24)(EURACTIV)

## 15 Οκτωβρίου
;Επιθέσεις
*Τουλάχιστον 3 άτομα τραυματίζονται σε επίθεση με εκρηκτικά σε ταχυφαγείο του κεντρικού σιδηροδρομικού σταθμού της Κολωνίας. Μία γυναίκα κρατείται ως όμηρη και στη συνέχεια διασώζεται από γερμανικές αντιτρομοκρατικές ομάδες. (''The Guardian'') (''Washington Post'') 

;Δυστυχήματα και καταστροφές
*Τουλάχιστον 10 άτομα έχουν πεθάνει από τις πλημμύρες στην περιφέρεια Οντ της Γαλλίας. (BBC)
;Διεθνείς σχέσεις
*Η Ρωσική Ορθόδοξη Εκκλησία ανακοινώνει ότι θα διαρρήξει κάθε δεσμό με το Οικουμενικό Πατριαρχείο λόγω της επικείμενης αναγνώρισης από το τελευταίο δύο Εκκλησιών ως αυτοκέφαλων. (''The Guardian'')

;Πολιτική και εκλογές
*Πολιτική της Υεμένης
**Ο Πρόεδρος της Υεμένης Αμπντ αλ-Ραμπ Μανσούρ αλ-Χαντί απολύει τον πρωθυπουργό Αχμέτ Ομπέιντ μπιν Νταγκρ, θεωρώντας τον υπεύθυνο για την τρέχουσα οικονομική κρίση και την πείνα που ταλανίζουν τη χώρα. Ο Μαΐν Αμπντουλμαλίκ Σαΐντ διορίζεται νέος πρωθυπουργός. (Reuters) 

## 16 Οκτωβρίου
;Πόλεμος και επιθέσεις
*Η Διοίκηση των ΗΠΑ στην Αφρική (AFRICOM) αναφέρει ότι στη διάρκεια αμερικανικών βομβαρδισμών στην κεντρική Σομαλία σκοτώθηκαν περί τους 60 μαχητές της Αλ Σεμπάμπ. (BBC)

;Καταστροφές και δυστυχήματα
*Από τον εκτροχιασμό τρένου στην Μπουκναντέλ του Μαρόκου σκοτώνονται τουλάχιστον 7 άνθρωποι και άλλοι 80 και πλέον τραυματίζονται. (Reuters)
*Σε 200 ανήλθαν οι νεκροί από την έκρηξη σε αγωγό πετρελαίου στη Νιγηρία. (Vanguard News)
*Δύο μαχητικά αεροσκάφη τύπου F-7 της Πολεμικής Αεροπορίας της Μιανμάρ συντρίβονται σε τηλεπικοινωνιακό πύργο στη Μαγκουέι της Βιρμανίας, σκοτώνοντας και τους δύο πιλότους τους και μια εντεκάχρονη από τα συντρίμμια που έπεσαν. (New York Times)

;Πολιτική και εκλογές
*Πολιτική της Αρμενίας
**Ο πρωθυπουργός της Αρμενίας Νικόλ Πασινιάν παραιτείται προκειμένου να διαλυθεί η Εθνοσυνέλευση και να προκηρυχθούν πρόωρες εκλογές ως το τέλος του έτους. (RFE/RL)

;Πολιτισμός
*H Άννα Μπερνς από τη Βόρεια Ιρλανδία τιμάται με το βραβείο Μπούκερ για το 2018 γα το βιβλίο της "Ο Γαλατάς". (The Guardian)

## 17 Οκτωβρίου
;Πολιτική και εκλογές
*Παραιτείται ο υπουργός Εξωτερικών της Ελλάδας Νίκος Κοτζιάς έπειτα από διαφωνία του με την κυβέρνηση για τη Συμφωνία των Πρεσπών. Ο πρωθυπουργός Αλέξης Τσίπρας αναλαμβάνει και υπουργός Εξωτερικών. (Ekathimerini)

;Επιθέσεις
*Σε διπλή μαζική βομβιστική επίθεση σε τεχνική σχολή στην πόλη Κερτς της Κριμαίας σκοτώνονται 19 άτομα και τραυματίζονται περισσότερα, όταν 18χρονος σπουδαστής επιτίθεται με όπλο και με βόμβα και στη συνέχεια αυτοκτονεί. Ο δράστης σύμφωνα με αναφορές "μισούσε πάρα πολύ την τεχνική σχολή" και είχε ορκιστεί "εκδίκηση" εναντίον του καθηγητή του. (BBC)
*Ο Καναδάς γίνεται η πρώτη χώρα της ομάδας G-20 που νομιμοποιεί πλήρως τη χρήση κάνναβης. (''Yahoo! Canada'').

## 18 Οκτωβρίου

;Πόλεμος και επιθέσεις
*Στο Αφγανιστάν, ο στρατηγός και αρχηγός της αστυνομίας του Κανταχάρ Αμπντούλ Ραζίκ Ατσακζάι δολοφονείται από έναν από τους σωματοφύλακές του στη διάρκεια συνάντησης υψηλού επιπέδου με τον Αμερικανό στρατηγό Όστιν Σ. Μίλερ. Ο στρατηγός Μίλερ δεν έπαθε τίποτα και την ευθύνη για την επίθεση αναλαμβάνουν οι Ταλιμπάν. (BBC)
*αν ο κωσταντινοσ μητσοτακης ζουσε ακομα θα γινοταν ο πρωτος  πρωθηυπουργος που εφτασε τα 100 ετων 

;
*Η αεροπορική εταιρεία Cobalt Air ανακοινώνει ξαφνικά τη διάλυσή της και αφήνει πολλούς επιβάτες με προβλήματα από την αναστολή των πτήσεων στην Κύπρο. (BBC)

;Επιστήμη και τεχνολογία
*Ανακαλύπτεται από αστρονόμους ο αρχαίος κοσμικός τιτάνας Υπερίων, ο οποίος εμφανίστηκε πριν από 2,3 δισ. χρόνια μετά τη Μεγάλη Έκρηξη. (CNET) (Reuters)

## 19 Οκτωβρίου
;Τέχνες και κουλτούρα
*Ο ναός Σαγράδα Φαμίλια στη Βαρκελώνη αποκτά οικοδομική άδεια 136 χρόνια μετά την έναρξη της κατασκευής της.(CNN) (Newser)

;Καταστροφές και δυστυχήματα
*Περισσότερα από 60 άτομα σκοτώνονται και 100 τραυματίζονται όταν τρένο πέφτει σε πλήθος που ελάμβαναν μέρος σε εορτή κοντά στο Αμριτσάρ στη βόρεια πολιτεία της Ινδίας Πουντζάμπ. (BBC News)

;Επιστήμη και τεχνολογία
*Εκτοξεύεται από τη διαστημική υπηρεσία Arianespace η διαστημική συσκευή *[[BepiColombo]]* από το Διαστημικό Κέντρο της Γουιάνας και ξεκινά το ταξίδι του, διάρκειας 7 ετών, προς τον Ερμή. Πρόκειται για την τελευταία αποστολή του προγράμματος Horizon 2000+. (''The Guardian'')

## 20 Οκτωβρίου
;Καταστροφές και δυστυχήματα
*Τέσσερις Αμερικανοί τουρίστες σκοτώνονται στην Κόστα Ρίκα έπειτα από δυστύχημα με σχεδία σε υπερχειλισμένο ποταμό. (BBC)

;Νόμος και έγκλημα
*Στη διάρκεια θρησκευτικών συγκρούσεων στην πολιτεία της Καντούνα της Νιγηρίας σκοτώνονται 55 άτομα και 22 συλλαμβάνονται. (BBC)

;Πολιτική και εκλογές
*Αφγανικές βουλευτικές εκλογές (2018)
** Έπειτα από καθυστέρηση τριών ετών, οι ψηφοφόροι στο Αφγανιστάν προσέχονται στις κάλπες για την εκλογή μελών του κοινοβουλίου. 
***Οι εκλογές επισκιάζονται από βίαια επεισόδια, τεχνικά προβλήματα και επιθέσεις αυτοκτονίας, με αποτέλεσμα να σκοτωθούν ή να τραυματιστούν περισσότεροι από 130 άνθρωποι. (''DW'') 
***Εξαιτίας τεχνικών δυσκολιών σε ορισμένες εκλογικές περιφέρειες, η ψηφοφορία παρατείνεται ως και την Κυριακή. Επιπλέον, στην επαρχία Κανταχάρ λόγω της δολοφονίας του αξιωματικού της αστυνομίας Αμπντούλ Ραζίκ Ατσακζάι δύο ημέρες νωρίτερα. (''Reuters'') (''Gandhara'')
*Η Αυστραλία έχει πλέον κοινοβούλιο στο οποίο κανένα κόμμα δεν διαθέτει αυτοδυναμία, έπειτα από τις επαναληπτικές εκλογές στο Γουέντγουορθ της έδρας του Σίδνεϊ. Την εν λόγω έδρα, η οποία κενώθηκε λόγω της ανατροπής του πρωθυπουργού Μάλκολμ Τέρνμπουλ, κερδίζει η ανεξάρτητη υποψήφια Κέριν Φελπς. (''The Guardian'')

## 21 Οκτωβρίου
;Καταστροφές και δυστυχήματα
* Από τον εκτροχιασμό τρένου στην κομητεία Γιλάν της Ταϊβάν σκοτώνονται 18 άτομα και τραυματίζονται 187. (BBC)
*Σκοτώνεται ένας Αφρικανός μετανάστης και τραυματίζονται άλλοι 3, όταν περί τους 300 μετανάστες επιχειρούν να περάσουν τον φράχτη που χωρίζει τον ισπανικό θύλακα Μελίγια από το Μαρόκο. (naftemporiki.gr) 
*Τρεις ισχυροί σεισμοί μεταξύ 6,5 και 6,8 Ρίχτερ κοντά στο νησί Βανκούβερ. Δεν εκδίδεται καμία προειδοποίηση για τσουνάμι. (Global News) (Spokesman)

## 22 Οκτωβρίου
;Καταστροφές και δυστυχήματα
*Από τη σύγκρουση δύο επιβατικών αμαξοστοιχιών στην Ντέρα Γκαζί Χαν της επαρχίας Πουντζάμπ του Πακιστάν σκοτώνονται 19 άνθρωποι και 40 τραυματίζονται. (''The Express Tribune'') (Arab News)

;Πολιτική και εκλογές
*Δημοψήφισμα στη Βρετανική Κολομβία (2018)
**Αρχίζει η ψηφοφορία με το ταχυδρομείο στη Βρετανική Κολομβία στο δημοψήφισμα για να διατηρηθεί ή όχι το σημερινό πλειοψηφικό σύστημα στις επαρχιακές εκλογές ή να υιοθετηθεί η αναλογική. (Elections BC)
*Το Κοινοβούλιο ψηφίζει υπέρ της σύστασης τακτικού στρατού στο Κόσοβο. (naftemporiki.gr)

## 23 Οκτωβρίου
;Οικονομία
*Εννέα χρόνια μετά την κατασκευή της από την Κίνα, αρχίζει να λειτουργεί η μεγαλύτερη σε μήκος γέφυρα στον κόσμο. Πρόκειται για τη γέφυρα Χονγκ Κονγκ–Τσουχάι–Μακάου. (Business Insider)

;Αρχαιολογία
*Η ανακάλυψη ενός ελληνικού εμπορικού πλοίου του οποίο πιστεύεται ότι χρονολογείται περί το 400 π.Χ. ανακοινώνεται από επιστημονική ομάδα στον Εύξεινο Πόντο. Πρόκειται για το αρχαιότερο γνωστό άθικτο ναυάγιο. (BBC)
*Ανακοινώνεται ότι ένα αντίγραφο του αρχικού υπερωκεανίου Τιτανικός, με την ονομασία Τιτανικός II, πρόκειται να πλεύσει το 2022 και θα συμπεριλαμβάνει σύγχρονες σωστικές λέμβους και τεχνολογικό εξοπλισμό. Το πλοίο αναμένεται να ακολουθήσει το ίδιο δρομολόγιο όπως εκείνο που ναυάγησε το 1912. (CNET) (Cleveland.com)

## 24 Οκτωβρίου
;Τρομοκρατία
*Λιγότερο από 2 εβδομάδες πριν διεξαχθούν οι ενδιάμεσες εκλογές στις ΗΠΑ, κύμα εκρηκτικών πακέτων προξενεί συναγερμό στις αρχές. Τα πακέτα βρέθηκαν μία μέρα μετά την αποστολή εκρηκτικού μηχανισμού στον Τζορτζ Σόρος. Σήμερα τέτοια πακέτα εστάλησαν μεταξύ άλλων στον πρώην πρόεδρο Μπαράκ Ομπάμα και τη σύζυγό του, Μισέλ, στη Χίλαρι Κλίντον, στον κυβερνήτη της Νέας Υόρκης Άντριου Κουόμο, στο CNN (το οποίο εκκενώθηκε) και στον πρώην διευθυντή της CIA Τζον Μπρέναν. (in.gr)

;Νόμος και έγκλημα
*Δολοφονία Τζαμάλ Κασόγκι:
**Ο διάδοχος του θρόνου της Σαουδικής Αραβίας Πρίγκιπας Σαλμάν σε ομιλία του στη διάρκεια διεθνούς φόρουμ στο Ριάντ χαρακτηρίζει ειδεχθή τη δολοφονία του δημοσιογράφου Τζαμάλ Κασόγκι στο προξενείο στην Τουρκία. Ο Κασόγκι εξαφανίστηκε στις 2 Οκτωβρίου. (skai.gr)

;Πολιτική
*Δίνονται στη δημοσιότητα ταυτόχρονα από τις Βουλές της Ελλάδας και της Κύπρου οι 4 τόμοι του Φακέλου της Κύπρου, 43 χρόνια μετά την κυπριακή τραγωδία του 1974 και τρεις δεκαετίες μετά τη συγκρότηση της Εξεταστικής Επιτροπής της Βουλής των Ελλήνων το 1985. (kathimerini.gr)

;ΜΜΕ
Αρχίζει τις εκπομπές του o νέος πανελλαδικής εμβέλειας τηλεοπτικός σταθμός Open TV.

## 25 Οκτωβρίου
;Στρατός και άμυνα
*Το Ηνωμένο Βασίλειο για πρώτη φορά επιστρέφει και σε γυναίκες να καταταγούν σε όλους τους κλάδους των Βρετανικών Ενόπλων Δυνάμεων, μεταξύ των οποίων και οι ειδικές δυνάμεις. (Reuters)

;Καταστροφές και δυστυχήματα
*Από τις πλημμύρες κοντά στη Νεκρά Θάλασσα στην Ιορδανία πεθαίνουν τουλάχιστον 21 άνθρωποι, ανάμεσα στους οποίους και 19 παιδιά σε σχολική εκδρομή και τραυματίζουν άλλους 43. (Al Jazeera)

;Πολιτική και εκλογές
*Πολιτική της Αιθιοπίας
**Η διπλωμάτης των Ηνωμένων Εθνών Σάλε-Ορόρκ Ζεούντε γίνεται η πρώτη γυναίκα Πρόεδρος της Αιθιοπίας στην ιστορία της χώρας ύστερα από την παραίτηση του προέδρου Μουλάτου Τεσόμε. (BBC)

;Επιστήμη και τεχνολογία
*Σύμφωνα με μια νέα έρευνα βρέθηκε ότι το νερό στον πλανήτη Άρη μπορεί να περιέχει περισσότερο οξυγόνο από ό,τι πιστευόταν προηγουμένως. (Times Now News)

## 26 Οκτωβρίου
;Καταστροφές και δυστυχήματα
*Από σφοδρές πλημμύρες στη νότια Ρωσία πεθαίνουν 6 άτομα και άλλο ένα αγνοείται. (WECT) 
*Ισχυρός σεισμός μεγέθους 6,8 Ρίχτερ σημειώνεται στη Ζάκυνθο. (in.gr)

;Νόμος και έγκλημα
*Τίθεται υπό κράτηση, για τις πρόσφατες βόμβες σε δέματα, ένας ύποπτος, ο Σέζαρ Σάγιοκ, στη Φλόριντα των ΗΠΑ. (NBC News) (''San Francisco Gate'')

;Πολιτική και εκλογές
*Ιρλανδικές προεδρικές εκλογές (2018) και Ιρλανδικό δημοψήφισμα (2018)
**Οι ψηφοφόροι επανεκλέγουν τον Μάικλ Ντ. Χίγκινς ως πρόεδρο και αποφασίζουν σε δημοψήφισμα να καταργηθεί η βλασφημία από το σύνταγμα με ποσοστό άνω του 30% και στις δύο εκλογές, σύμφωνα με τις δημοσκοπήσεις έξω από τα εκλογικά τμήματα. (''The Guardian'') (BBC)

## 27 Οκτωβρίου
;Πόλεμος και επιθέσεις
*Ένοπλος ανοίγει πυρ σε συναγωγή του Πίτσμπουργκ στην Πενσιλβάνια των ΗΠΑ, σκοτώνοντας 11 άτομα. (BBC) (CBC)

;Καταστροφές και δυστυχήματα
*Από τη συντριβή ελικοπτέρου AgustaWestland AW169 λίγο μετά την απογείωσή του από το γήπεδο Κινγκ Πάουερ στο Λέστερ του Ηνωμένου Βασιλείου σκοτώνεται ο Βιχάι Σριβανταναπράμπα. (BBC)

;Πολιτική και εκλογές
*Βουλευτικές εκλογές στην Γκαμπόν (2018)
**Οι πολίτες στην Γκαμπόν προσέρχονται στις κάλπες για τον δεύτερο γύρο των βουλευτικών εκλογών. (News24) 

## 28 Οκτωβρίου
;Καταστροφές και δυστυχήματα
*Από κατολίσθηση στην πόλη Ιζόλα ντι Κάπο Ριτσούτο της Καλαβρίας στην Ιταλία, σκοτώνονται 4 οικοδόμοι κατά τις εργασίες επισκευής ενός αγωγού αποχέτευσης.(Architecture, Building & Construction News)
*Τουλάχιστον 2 άτομα σκοτώνονται και άλλα 10 αγνοούνται σε δυστύχημα με λεωφορείο, το οποίο έκανε βουτιά στον ποταμό Γιανγκτσέ. (''South China Morning Post'')

;Διεθνείς σχέσεις
*Το Ανώτατο Δικαστήριο του Πακιστάν απαγορεύει τη μετάδοση ινδικών παραγωγών από τα τηλεοπτικά κανάλια του Πακιστάν.
(Radio Free Europe/Radio Liberty)

;Νόμος και έγκλημα
*Σε επεισόδιο στο χωριό Βουλιαράτες, ανήμερα της επετείου του ΟΧΙ, σκοτώνεται από τα πυρά των ειδικών δυνάμεων της αλβανικής αστυνομίας ο Έλληνας ομογενής Κωνσταντίνος Κατσίφας. Ο νεαρός φέρεται να πυροβόλησε με καλάσνικοφ κατά αστυνομικών στο Αργυρόκαστρο, μετά την υποστολή της ελληνικής σημαίας από το στρατιωτικό νεκροταφείο των Ελλήνων πεσόντων, στην οποία προέβησαν οι αλβανικές αστυνομικές δυνάμεις. (newsbomb.gr)

;ΜΜΕ
*Διακόπτεται η λειτουργία του τηλεοπτικού σταθμού Mega Channel μέσω της Digea, ενώ συνεχίζεται η λειτουργία του μέσω των συνδρομητικών πλατφόρμων της Cosmote και της Nova. Το εν λόγω κανάλι υπήρξε το πρώτο ιδιωτικό στην Ελλάδα και εξέπεμπε από το 1989. (in.gr)

;Πολιτική και εκλογές
*Γενικές εκλογές στη Βραζιλία (2018)
**Στη Βραζιλία, πρόεδρος εκλέγεται ο Τζαΐρ Μπολσονάρο από το Κοινωνικό Φιλελεύθερο Κόμμα με ποσοστό 55% των ψήφων στον δεύτερο γύρο των προεδρικών εκλογών. (BBC)
*Γεωργιανές προεδρικές εκλογές (2018)
**Οι πολίτες στη Γεωργία ψηφίζουν στις τελευταίες προεδρικές εκλογές που αποφασίζονται άμεσα. (RFE/RL)
*Κρατιδιακές εκλογές της Έσσης (2018)
**Οι ψηφοφόροι στο γερμανικό κρατίδιο της Έσσης για την εκλογή νέας βουλής. (BBC)
**Αμφότερα το CDU και το SPD παρουσιάζουν μείωση στα ποσοστά τους κατά 10%, ενώ η οι Πράσινοι αναρριχώνται στην 2η θέση με ποσοστό 19,5% oτων ψήφων και οι AfD είναι 4η με ποσοστό 12% των ψήφων. (BBC)
*Στο Μεξικό, διενεργείται πανεθνικό δημοψήφισμα, το οποίο προκήρυξε ο νεοεκλεγείς πρόεδρος Αντρές Μανουέλ Λόπες Ομπραδόρ έχει ως αποτέλεσμα τις περισσότερες ψήφους να λαμβάνει η πρόταση για αναστολή της κατασκευής για το νέο αεροδρόμιο, ενώ υποστηρίχθηκε η πρόταση να αναβαθμιστούν τα αεροδρόμια της Πόλης του Μεξικού και της Τολούκα. (''The Wall Street Journal'')

## 29 Οκτωβρίου
;Τέχνες και πολιτισμός
*Εμφύλιος Πόλεμος της Συρίας
**Ανοίγει ξανά για το κοινό το Εθνικό Μουσείο της Δαμασκού έξι χρόνια μετά το κλείσιμό του λόγω του πολέμου. (BBC)

;Καταστροφές και δυστυχήματα
*Πτήση 610 της Lion Air
**Από τη συντριβή αεροσκάφους Boeing 737, που έκανε το δρομολόγιο από την Τζακάρτα στην Πανγκάλ Πινάνγκ, συντρίβεται στον ωκεανό κοντά στην πόλη Καρβάνγκ της Ινδονησίας, με αποτέλεσμα να σκοτωθούν όλοι οι 181 επιβάτες και το οκταμελές πλήρωμα.(''The Straits Times'')
*Σφοδρές πλημμύρες πλήττουν την Ιταλία, με αποτέλεσμα να πεθάνουν 11 άτομα.(''Il Messaggero'')

;Πολιτική και εκλογές
*Πολιτική της Γερμανίας, Κρατιδιακές εκλογές της Έσσης (2018)
**Έπειτα από τη διεξαγωγή των κρατιδιακών εκλογών στην Έσση, η γερμανίδα καγκελάριος Άνγκελα Μέρκελ ανακοινώνει ότι δεν θα διεκδικήσει την επανεκλογή της ως αρχηγός του κόμματος στη διάρκεια συνεδρίου στις αρχές Δεκεμβρίου και από καγκελάριος της Γερμανίας το 2021. (CNBC)

;Επιστήμη και τεχνολογία
*Εγκαινιάζεται το γιγάντιο αεροδρόμιο της Κωνσταντινούπολης. (naftemporiki.gr) 

;Αθλητισμός
*Παγκόσμιο Πρωτάθλημα Φόρμουλα Ένα 2018 
**Στον μηχανοκίνητο αθλητισμό, ο Λιούις Χάμιλτον κατακτά τον πέμπτο του παγκόσμιο τίτλο τερματίζοντας στην 4η θέση στο γκραν πρι του Μεξικού. Ο Χάμιλτον ισοφαρίζει το ρεκόρ του Χουάν Μανουέλ Φάντζιο στη 2η θέση με πρώτο τον Μίχαελ Σουμάχερ, ο οποίος έχει στο ενεργητικό του επτά παγκόσμια πρωταθλήματα οδηγών. (BBC)
*Στο World Series του μπέιζμπολ, τον τίτλο κατακτά η ομάδα των Boston Red Sox επικρατώντας των Los Angeles Dodgers στο πέμπτο παιχνίδι. Είναι ο 9ος τίτλος για τους Red Sox. Ο Στιβ Πιρς αναδεικνύεται πολυτιμότερος παίκτης. (''The New York Times'')

## 30 Οκτωβρίου
;Καταστροφές και δυστυχήματα
*Τέσσερα άτομα σκοτώνονται και άλλα 31 παγιδεύονται έπειτα από τον τυφώνα Γιουτού προκαλεί κατολισθήσεις στις Φιλιππίνες. (Reuters)

;Επιστήμη και τεχνολογία
*Tο διαστημόπλοιο *[[Parker Solar Probe]]* της NASA σημειώνει ρεκόρ για την κοντινότερη προσέγγιση τεχνητού αντικειμένου στον Ήλιο στην ιστορία. Το εν λόγω σκάφος ξεπέρασε το προηγούμενο ρεκόρ των 26,55 εκατ. μιλίων (42,7 εκατ. χιλιομέτρων) από την επιφάνεια του άστρου, στις 29 Οκτωβρίου. (naftemporiki.gr) 

## 31 Οκτωβρίου
;Πόλεμος και επιθέσεις
*Η Δανία καλεί την Ευρωπαϊκή Ένωση να επιβάλει νέες κυρώσεις εναντίον του Ιράν έπειτα από την καταγγελία από τις δανέζικες υπηρεσίες ασφαλείας ότι οι ιρανικές μυστικές υπηρεσίες σχεδίαζαν τη δολοφονία ενός ιρανού ακτιβιστή σε δανέζικο έδαφος. Η Κοπεγχάγη επίσης ανακαλεί τον πρεσβευτή από την Τεχεράνη. (''The Guardian'')

;Τέχνες και κουλτούρα
*Τελούνται από τον πρωθυπουργό της Ινδίας Ναρέντρα Μόντι τα αποκαλυπτήρια του Αγάλματος της Ενότητας, που είναι το μεγαλύτερο άγαλμα στον κόσμο.(NDTV)

;Καταστροφές και δυστυχήματα
*Από τη συντριβή ελικοπτέρου που μεταφέρει αξιωματικούς του Εθνικού Στρατού του Αφγανιστάν στην επαρχία Φαράχ του Αφγανιστάν σκοτώνονται και οι 25 άνθρωποι που επιβαίνουν σε αυτό. (Al Jazeera)

10